A 2006-07-es szezonban már Grella volt a Parma csapatkapitánya, és nagy szerepe volt abban, hogy a csapatnak már a második egymást követő szezonban sikerült elkerülnie a kiesést. Jó teljesítményének köszönhetően nagyobb olasz csapatok is felfigyeltek rá, így 2007 nyarán egy hároméves szerződés keretein belül a Torino játékosa lett. Az átigazolás ingyen történt, ugyanis Grella szerződése lejárt Parmában. Bár egyetlen torinói szezonjában sokat volt sérült, amikor bevethető volt, általában kezdőként számítottak rá. Egyetlen gólja egy ollózáshoz hasonlító mozdulatból született a Fiorentina ellen, amelyet a hónap gólja-címre is jelöltek januárban.